|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 28.novembrī** | **Nr. GND/2024/734** |
|  | **(protokols Nr.21; 50.p.)** |

**Par** **Gulbenes novada pašvaldības domes 2024.gada 28.novembra** **iekšējā normatīvā akta Nr.GND/IEK/2024/34 “Kārtība, kādā noris atklāta balsošana ar vēlēšanu zīmēm” izdošanu**

Līdz Pašvaldību likuma spēkā stāšanās brīdim kārtību, kādā noris atklāta balsošana ar vēlēšanu zīmēm, noteica Gulbenes novada pašvaldības domes (turpmāk arī – dome) 2015.gada 24.septembra noteikumi Nr.5 “Kārtība, kādā noris atklāta balsošana ar vēlēšanu zīmēm”, kas tika izdoti saskaņā ar likumu “Par pašvaldībām”.

Ņemot vērā to, ka 2023.gada 1.janvārī spēkā stājās Pašvaldību likums un spēku zaudēja likums “Par pašvaldībām”, domes 2015.gada 24.septembra noteikumi Nr.5 “Kārtība, kādā noris atklāta balsošana ar vēlēšanu zīmēm” zaudējuši spēku un nepieciešams izdot jaunus noteikumus, kas nosaka kārtību, kādā noris atklāta balsošana ar vēlēšanu zīmēm, balsojot par domes priekšsēdētāja, domes priekšsēdētāja vietnieka, Gulbenes novada pašvaldības izpilddirektora amatam izvirzītajām kandidatūrām.

Pašvaldību likuma 35.panta otrā daļa nosaka, ka par pašvaldības domes priekšsēdētāja, priekšsēdētāja vietnieka un izpilddirektora amatam izvirzītajām kandidatūrām balso ar vēlēšanu zīmēm vienlaikus par katram amatam izvirzītajiem kandidātiem.

Pašvaldību likuma 50.panta pirmā daļa nosaka, ka dome un pašvaldības administrācija iekšējos normatīvos aktus izdod likumā noteiktajā kārtībā.

Valsts pārvaldes iekārtas likuma 72.panta pirmās daļas 2.punkts nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus pats pēc savas iniciatīvas savas kompetences jautājumos.

Ņemot vērā minēto un pamatojoties uz Pašvaldību likuma 50.panta pirmo daļu, Valsts pārvaldes iekārtas likuma 72.panta pirmās daļas 2.punktu un Gulbenes novada pašvaldības domes Finanšu komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

IZDOT Gulbenes novada pašvaldības domes 2024.gada 28.novembra iekšējo normatīvo aktu Nr. GND/IEK/2024/34 “Kārtība, kādā noris atklāta balsošana ar vēlēšanu zīmēm”.

Gulbenes novada pašvaldības domes priekšsēdētājs A.Caunītis